เรื่องร้องเรียน (สอบถาม) วันที่ 2023-02-17 13:10:21 — แขวงคลองสองต้นนุ่น เขตลาดกระบัง กรุงเทพมหานคร
สวัสดีค่ะ วันนี้ 17 กุมภาพันธ์ 2566 ได้ไปยื่นเรื่องขอออกเอกสารใบรับรองโสด ที่เขตลาดกระบัง ฉบับภาษาอังกฤษ เพื่อนำไปรับรองและใช้ในการจดทะเบียนสมรสกับชาวต่างชาติ แต่เจ้าหน้าที่แจ้งว่าไม่สามารถออกเอกสารฉบับภาษาอังกฤษให้ได้ เนื่องจากเจ้าหน้าที่ ที่มีอำนาจในการพิมพ์เอกสารจากระบบ เพิ่งย้ายไป ซึ่งทางเขตอยู่ระหว่างดำเนินการให้เจ้าหน้าที่ท่านอื่น มีอำนาจออกเอกสารให้แทนได้ แต่ยังอยู่ระหว่างดำเนินการอนุมัติ สอบถามระยะเวลาดำเนินการแล้วเสร็จ แต่เจ้าหน้าที่ไม่สามารถให้คำตอบได้ ได้ออกเอกสารฉบับภาษาไทยมาแทนและพิมพ์จากแบบฟอร์มของฝ่ายปกครอง จึงเรียนมาเพื่อขอความกรุณาด้วยนะคะ